Zmluva o výkone správy  
uzavretá v súlade s § 8 a nasl.  zákona č.182/1993 Z.z. o vlastníctve bytov a         nebytových priestorov v znení neskorších predpisov a doplnkov. 
čl. I  
 Zmluvné strany
     správca:      Stavebné bytové družstvo občanov Nové Mesto nad Váhom      so sídlom: Inovecká 3, 915 O1 Nové Mesto nad Váhom      zapísané v Obchodnom registri Okresného súdu Trenčín odd.Dr.,vl.č.61/R      IČO: 00 587 915,   DIČ: 2021105768      IČ DPH: SK2021105768      Peňažný ústav: OTP BANKA Slovensko, a.s., pobočka Trenčín, č.ú.: 467 356/5200      zastúpené: predseda Ing. Dušan O s t r o v s k ý                          a člen predstavenstva Mgr. Miroslav K o z á k       /ďalej v texte len správca/ 
     a vlastníci bytov v bytovom dome s.č...... v obci ..............  
      /ďalej v texte len vlastníci/

čl. II
Predmet zmluvy 
1.	Predmetom tejto zmluvy je výkon správy a úprava vzájomných práv a povinností zmluvných strán za dohodnutých podmienok spôsobu výkonu správy v bytovom dome s.č. ... v obci .........

2.	Správca pri výkone správy za podmienok uvedených v tejto zmluve zabezpečuje:          a/ dodávky plnení spojených s užívaním bytov a nebytových priestorov,          b/ prevádzku bytu a celého bytového domu,          c/ údržbu a opravy domu, spoločných častí, spoločných zariadení,               spoločných nebytových priestorov, príslušenstva a pozemku domu,          d/ pravidelné revízie VTZ a zariadení požiarnej ochrany.

3.	Správca sa zaväzuje, že pre vlastníkov obstará služby v súlade s touto  zmluvou.

4.	Vlastníci sa zaväzujú uhrádzať náklady za obstarané a dodané služby, preddavky do fondu prevádzky, údržby a opráv a dohodnutú odplatu za realizovaný výkon správy. Prijaté úhrady správca použije v poradí: odplata za výkon správy, platby za dodávky plnení spojených s užívaním bytov a preddavky do fondu prevádzky, údržby a opráv domu. 

                                                                          čl. III
Práva a povinnosti správcu

1.   Správca je povinný vykonávať správu majetku vlastníkov samostatne, vo svojom mene
           a na účet vlastníkov.

     2. 	Pri správe majetku vlastníkov je správca povinný najmä:            a/ hospodáriť s ním s odbornou starostlivosťou v súlade s touto zmluvou o výkone správy,             b/ dbať na ochranu práv vlastníkov a uprednostňovať ich záujmy pred vlastnými     
                záujmami,            c/ zastupovať vlastníkov pri vymáhaní škody, ktorá im vznikla činnosťou tretích osôb,            d/ vykonávať práva k majetku vlastníkov len v záujme vlastníkov bytov,            e/ sledovať úhrady za plnenia a úhrady preddavkov do fondu prevádzky, údržby a 
               opráv od vlastníkov a vymáhať vzniknuté nedoplatky,             f/ prostredníctvom zvoleného zástupcu vlastníkov umožniť vlastníkovi na požiadanie 
               nahliadnuť do dokladov týkajúcich sa správy domu alebo čerpania fondu prevádzky, 
               údržby a opráv,            g/ prostredníctvom zvoleného zástupcu vlastníkov zvolať schôdzu vlastníkov podľa 
               potreby, najmenej raz za rok, alebo keď o to požiada najmenej štvrtina vlastníkov 
               bytov a nebytových priestorov v dome.  
      3.   Správca je povinný najneskôr do 31. mája nasledujúceho roka predložiť vlastníkom správu 
            o svojej činnosti za  predchádzajúci  rok  týkajúcej  sa domu  uvedeného  v čl.  II/,  bod 1/       
            tejto zmluvy,  najmä  o  finančnom   hospodárení,   o  stave  spoločných  častí  domu a        
            spoločných zariadení domu a o iných významných skutočnostiach, ktoré súvisia so správou       
            domu. Ak správca skončí svoju činnosť, je povinný do 30 dní pred jej  skončením, najneskôr 
            v deň skončenia činnosti, predložiť vlastníkom  správu o svojej činnosti, týkajúcej sa tohto domu 
            a odovzdať všetky písomné materiály, ktoré súvisia so správou domu. Zároveň je povinný 
            previesť zostatok majetku vlastníkov z účtu v banke na účty nového správcu domu alebo na účet 
            spoločenstva vlastníkov bytov. Správa o činnosti obsahuje aj vyúčtovanie použitia fondu 
            prevádzky, údržby a opráv, ako aj úhradu za plnenia rozúčtované na jednotlivé byty v dome. 
            Nedoplatky vlastníkov evidované ku dňu skončenia činnosti správcu na mesačných              platbách a preddavkoch vlastníkov má správca právo zúčtovať z účtu fondu prevádzky, 
            údržby a opráv domu.   

    4.    Správca je pri zabezpečovaní prevádzky, údržby a opráv povinný:             a/ spoločné časti, spoločné zariadenia domu, spoločné nebytové priestory, príslušenstvo 
                a pozemok udržiavať a opravovať v rozsahu podľa potreby a podľa rozhodnutia 
                schôdze vlastníkov a v súlade so všeobecne platnými a osobitnými právnymi        
                predpismi /predpisy o vyhradených technických zariadeniach, o požiarnej ochrane, 
	    bezpečnosti a ochrane zdravia pri práci, stavebný zákon a pod./, vrátane revízií
                elektrických, plynových a zdvíhacích zariadení a hasiacich prístrojov a zariadení. 
           b/ zabezpečovať plnenia spojené s užívaním bytu a to najmä:                  - dodávku tepla a teplej úžitkovej vody,                  - dodávku studenej vody,                  - odvod odpadových vôd,                  - prevádzku spoločnej televíznej antény,                  - dodávku elektrickej energie do spoločných častí a zariadení domu,                  - opravy a údržbu výťahov /ak sa v dome nachádzajú/,                  - čistenie komínov.
	  c/ sledovať nedoplatky vlastníkov po lehote splatnosti a tieto súdne vymáhať
              d/ zabezpečovať ďalšie plnenia, na poskytovaní ktorých sa zmluvné strany dohodnú.
       5.   Pri zabezpečovaní prevádzky domu a bytov správca vypočíta výšku preddavkov na  úhradu 
           za poskytované plnenia podľa bodu 4, písm. b/ pripadajúce na jednotlivé byty, pričom vychádza 
           zo skutočných nákladov zúčtovaných za predchádzajúce obdobie a predpokladaných nákladov 
           na nasledujúce zúčtovacie obdobie. Správca je oprávnený zmeniť výšku mesačných preddavkov, 
           ak je na to dôvod vyplývajúci zo zmeny právnych predpisov, rozhodnutia cenových orgánov alebo  
           z dohodnutej zmeny rozsahu poskytovaných služieb.  Správca je oprávnený stanoviť výšku 
           mesačných záloh nerovnomerne, k čomu  vlastník  dáva svoj súhlas. 
      6.   Skutočné náklady za poskytované plnenia spojené s užívaním bytu rozúčtuje správca podľa výšky 
           spoluvlastníckeho podielu, v prípade merania podľa nameraných hodnôt spotreby – dohodnutý 
           spôsob zúčtovania uvedený v čl.  IV, bod 5/ tejto zmluvy. V prípade, ak spôsob zúčtovania  nie je 
           uvedený, skutočné náklady správca rozúčtuje  podľa dohody zmluvných strán, ak podmienky 
           rozúčtovania nie sú stanovené všeobecne záväznou právnou normou.         7.   Prostriedky získané z úhrad za plnenia od vlastníkov a prostriedky fondu prevádzky, údržby 
           a opráv, musí správca viesť oddelene od účtov správcu v banke na jednom oddelenom účte 
           vlastníkov, pričom vedie samostatné účtovníctvo osobitne za každý dom prostredníctvom 
           analytických účtov tak, aby vedel presne priradiť všetky náklady a výnosy, príp. iné informácie 
           k jednotlivému vlastníkovi bytu a ku každému domu. Majiteľom účtu domu zriadeného správcom 
           v banke sú vlastníci bytov v dome - správca je oprávnený disponovať s finančnými prostriedkami 
           na účte a vykonávať k tomuto účtu práva a povinnosti vkladateľa podľa osobitného predpisu 
           o ochrane vkladov na základe písomného rozhodnutia vlastníkov bytov. 
           Majetok vlastníkov nie je súčasťou majetku správcu. Majetok vlastníkov nesmie správca použiť 
           na krytie alebo úhradu záväzkov, ktoré bezprostredne nesúvisia s činnosťou spojenou so správou 
           domu. Správca nesmie využiť majetok vlastníkov vo vlastný prospech alebo v prospech tretích 
           osôb. Majetok vlastníkov nemôže byť súčasťou konkurznej podstaty správcu, ani predmetom 
           výkonu rozhodnutia podľa osobitných predpisov /Občiansky súdny poriadok, Exekučný poriadok/, 
           ktorý smeruje proti majetku správcu.         8.   Správca zodpovedá za záväzky vlastníkov vzniknuté pri výkone správy až do výšky splatených 
           úhrad za plnenia alebo do výšku zostatku fondu prevádzky, údržby a opráv domu.  Zodpovednosť 
           za úhradu záväzkov voči dodávateľom služieb a tovaru, ktoré obstaráva správca v rámci zmluvy 
           o výkone správy, nesie vlastník, iba ak nie sú kryté úhradami  za plnenia alebo úhradami 
           preddavkov do fondu prevádzky, údržby a opráv správcovi.         9.    Správca je oprávnený prechodne použiť prostriedky fondu prevádzky, údržby a opráv na úhradu 
            za plnenia spojené s užívaním bytov alebo nebytových priestorov domu v prípade ich dočasného 
            nedostatku.  Po preklenutí nedostatku prostriedkov na úhradu tohto plnenia sa uvedené 
            prostriedky vrátia do fondu prevádzky, údržby a opráv.        10.   Akákoľvek zmena, zrušenie alebo splynutie správcu nemôže byť na ujmu vlastníkov. Správca je 
            povinný o tejto skutočnosti bezodkladne písomne informovať vlastníkov. 

     11.  Správca sa vyjadruje k žiadostiam vlastníkov o stavebnú úpravu pre stavebný úrad, ako
            aj ku všetkým prestavbám v bytoch vlastníkov  
čl. IV
Práva a povinnosti vlastníkov

      1.    Vlastníci sú povinní v súlade s § 10 zák.č.182/1993 Z.z. v platnom znení mesačne 
              vopred uhrádzať na účet správcu stanovené 
-	preddavky za plnenia spojené s užívaním bytu a 
-	preddavky do fondu prevádzky, údržby a opráv v určenej výške.
              Vlastníci pri všetkých platbách uvádzajú variabilný symbol - 10 miestne číslo, ktorým je     
              určená adresnosť platby.  Správca vedie prostriedky vo fonde prevádzky, údržby a opráv 
              oddelene od prostriedkov zhromaždených od vlastníkov bytov a nebytových priestorov na 
              úhrady za plnenia, pričom musí byť zachovaný účel použitia týchto prostriedkov. 
       2.     Spolu s preddavkami je vlastník povinný mesačne platiť správcovi položky uvedené v mesačnom 
               predpise platieb bytu a to: 
-	poplatok za výkon správy, ktorého výšku určuje predstavenstvo správcu s prihliadnutím na mieru inflácie vyhlásenú Štatistickým úradom za predchádzajúci rok a znenie zákona o výške DPH a 
-	príspevok na prevádzkovú réžiu domu, ktorého výšku pre dom určuje predstavenstvo správcu a ktorý predstavuje mimoriadne výdavky domu spojené so zabezpečovaním rekonštrukcie domu, vybavovaním úverov,  poplatkami stavebného konania týkajúceho sa domu pri jeho rekonštrukcii a ďalšie administratívno-technické činnosti vyplývajúce pre dom zo všeobecne záväzných predpisov alebo z právoplatného rozhodnutia vlastníkov bytov.        
  
      3.   V prípade omeškania s platbami podľa bodu 1/ a 2/ tohto článku zmluvy sú vlastníci  povinní zaplatiť správcovi úrok z omeškania v súlade s ustanovením § 517, ods.2 Obč.zák. a nariadenia vlády SR č.87/1995 Zb. v platnom znení od prvého dňa omeškania do dňa zaplatenia dlhu.
               Zaplatený úrok z omeškania je mimoriadnym príjmom fondu prevádzky, údržby a opráv domu. 
               Trovy vymáhania nedoplatkov zaplatí  dlžník a správca náklady prechodne zúčtuje z fondu 
               prevádzky, údržby a opráv domu. 

4.	  Okrem úroku z omeškania je vlastník, ktorý je v omeškaní s platbami povinný zaplatiť správcovi 
         zmluvnú pokutu vo výške 10% z každej vymáhanej dlžnej sumy, najmenej 16,60 € z každej 
         vymáhanej dlžnej sumy. Za začiatok vymáhania dlžnej sumy správcom od dlžníka – vlastníka 
         bytu sa považuje zaslanie doporučenej upomienky dlžníkovi s výpočtom úroku z omeškania 
         ku dňu zaslania upomienky. Zaplatená zmluvná pokuta je príjmom správcu.       5.  Ak vzniknú skutočné náklady na plnenia poskytované v súvislosti s užívaním bytu bude správca  
         rozúčtovávať na jednotlivé byty a nebytové priestory v dome nasledovne: 
              a/ Dodávku tepla – podľa nameraných hodnôt za zúčtovacie obdobie a platného cenníka v danom 
                  období s rozpočítaním podľa pomeru podlahovej plochy bytu vlastníka k celkovej podlahovej 
                  ploche bytov v dome. Pri osadení platných pomerových meračov tepla cez namerané hodnoty 
                  v byte vlastníka k celom nameraným hodnotám spotreby tepla v dome.
             b/  Dodávku teplej úžitkovej vody podľa nameraných hodnôt za zúčtovacie obdobie a platného 
                  cenníka v danom období s rozpočítaním podľa pomeru odmeraných spotrebovaných m3 v byte 
                  vlastníka k celkovej spotrebe m3 nameraných vo všetkých bytoch v dome. 
                   Pri nemeraných dodávkach teplej úžitkovej vody v bytoch sa skutočné náklady rozpočítajú 
                  podľa pomeru počtu osôb bývajúcich v byte vlastníka k celkovému počtu osôb bývajúcich 
                  v dome.
             c/  Dodávku studenej vody a odvod odpadových vôd /vodné a stočné/ podľa nameraných hodnôt 
                  za zúčtovacie obdobie na hlavnom vodomere na päte domu s rozpočítaním podľa pomeru 
                  odmeraných spotrebovaných m3  v byte vlastníka k celkovej spotrebe m3 nameraných vo 
                  všetkých bytoch v dome.  
                  Pri nemeraných dodávkach vody v bytoch sa skutočné náklady rozpočítajú podľa pomeru 
                  počtu osôb bývajúcich v byte vlastníka k celkovému počtu osôb bývajúcich v dome.
            d/  Poistenie  majetku podľa pomeru veľkosti spoluvlastníckeho podielu vlastníka k celkovej 
                 ploche všetkých bytov v dome.
            e/  Skutočné náklady na vývoz žumpy rozpočítaním podľa pomeru odmeraných spotrebovaných 
                 m3 v byte vlastníka k celkovej spotrebe m3 nameraných vo všetkých bytoch v dome. 
                 Pri nemeraných dodávkach vody v bytoch sa skutočné náklady rozpočítajú podľa pomeru 
                 počtu osôb bývajúcich v byte vlastníka k celkovému počtu osôb bývajúcich v dome.
             f/  Spotrebu elektrickej energie v spoločných priestoroch a zariadeniach domu podľa pomeru 
                  počtu osôb bývajúcich v byte vlastníka k celkovému počtu osôb bývajúcich v dome.  
            g/  Skutočné náklady na deratizáciu, dezinfekciu a dezinsekciu podľa pomeru podlahovej plochy 
                 bytu vlastníka k celkovej podlahovej ploche bytov v dome.  
            h/  Skutočné náklady na čistenie komínov rovnakým dielom na každý byt.
             i/  Skutočné náklady na atest hospodárnosti prevádzky sústavy tepelných zariadení za odberným 
                 miestom podľa pomeru podlahovej plochy bytu vlastníka k celkovej podlahovej ploche bytov 
                 v dome.  
            j/  Skutočné náklady na odvod zrážkových vôd podľa pomeru podlahovej plochy bytu vlastníka 
                k celkovej podlahovej ploche bytov v dome.  

6.    Vlastníci sú povinní vyúčtovaním zistený nedoplatok na skutočných nákladoch za poskytnuté 
       plnenia uhradiť do 30 dní odo dňa doručenia  vyúčtovania. V tej istej lehote je správca povinný 
       vrátiť vlastníkom  vyúčtovaním zistený preplatok, alebo so súhlasom vlastníkov tento započítať 
       do platieb na ďalšie obdobie. Správca je oprávnený vykázaný preplatok zúčtovať na nedoplatky 
       vlastníka, ktoré sú u správcu evidované na meno vlastníka ku dňu vyhotovenia vyúčtovania. 
       Zmluvná  strana, ktorá je v omeškaní so splnením tejto povinnosti, je povinná zaplatiť úrok 
       z omeškania vypočítaný podľa čl. IV, bod 3 tejto zmluvy v súlade s príslušnými ustanoveniami 
       Obč. zák.  Nárok na náhradu škody tým nie je dotknutý. 

7.     Vlastníci majú právo a povinnosť zúčastňovať sa na správe domu hlasovaním ako spoluvlastníci 
        o spoločných častiach domu a spoločných zariadeniach domu, spoločných nebytových 
        priestoroch, príslušenstve a pozemku na schôdzi vlastníkov.  Oznámenie o schôdzi vlastníkov 
        musí byť v písomnej forme doručené každému vlastníkovi minimálne 7 dní pred dňom konania 
        schôdze. Výsledok hlasovania na schôdzi sa oznamuje bezodkladne spôsobom v dome obvyklým.          Správca alebo zvolený zástupca vlastníkov môže vyhlásiť v dome písomné hlasovanie v súlade 
        s ustanoveniami § 14, ods.6 zák.č.182/1993 Z.z. o otázkach týkajúcich sa domu.
       8.    Pri hlasovaní na schôdzi vlastníkov sa rozhoduje nadpolovičnou väčšinou hlasov všetkých 
       vlastníkov bytov v dome, ak zákon č.182/1993 Z.z.  o vlastníctve bytov a nebytových priestorov 
       v znení zmien a doplnkov neustanovuje inak. Ak počet zúčastnených vlastníkov neumožňuje 
       hodinu po začatí schôdze vlastníkov právoplatné hlasovanie, rozhoduje sa nadpolovičnou 
       väčšinou zúčastnených - táto skutočnosť bude oznámená v pozvánke na schôdzu vlastníkov.  
 9.    Ak vlastníci rozhodujú o úvere a o zabezpečení pohľadávok vyplývajúcich z úveru,  o vstavbe 
       alebo nadstavbe bytov alebo nebytových priestorov alebo  o zmene spôsobu výkonu správy, 
       rozhoduje sa vždy hlasovaním na schôdzi vlastníkov bytov dvojtretinovou väčšinou hlasov 
       všetkých vlastníkov bytov a nebytových priestorov v dome. V tomto prípade neplatia         
       ustanovenia bodu 8/ tohto článku zmluvy.    10.   Na schôdzi vlastníkov prítomný a prehlasovaný vlastník má právo obrátiť sa do 15 dní od 
        hlasovania na súd, aby vo veci rozhodol, inak jeho právo zaniká. Pri rovnosti hlasov alebo ak 
        sa väčšina hlasov pri hlasovaní nedosiahne, rozhodne súd na návrh ktoréhokoľvek vlastníka 
        prítomného na schôdzi.   
11.	   Za každý byt alebo nebytový priestor v dome má vlastník alebo spoluvlastníci jeden hlas 
         pripadajúci na ich byt alebo ich nebytový priestor v dome. Vlastníci môžu písomne s úradne 
         overeným podpisom splnomocniť inú osobu, aby ich na schôdzi vlastníkov zastupovala. Súčasťou 
         splnomocnenia môže byť aj príkaz ako má splnomocnenec hlasovať pri konkrétnych otázkach.  
12.	   Vlastníci majú prostredníctvom zvoleného zástupcu právo nahliadať do dokladov týkajúcich 
         sa správy domu uvedeného v čl. II, bod 1/ tejto zmluvy alebo do dokladov  čerpania fondu 
         prevádzky, údržby a opráv. 

13.    Ak vlastník svojim konaním zasahuje do výkonu vlastníckeho práva ostatných vlastníkov 
         v tomto dome takým spôsobom, že obmedzuje alebo znemožňuje výkon vlastníckeho práva tým, 
         že hrubo poškodzuje byt, spoločné časti domu, spoločné zariadenia domu, spoločné nebytové 
         priestory a príslušenstvo domu alebo sústavne narušuje pokojné bývanie ostatných vlastníkov, 
         ohrozuje bezpečnosť alebo porušuje dobré mravy v dome alebo neplní povinnosti uložené 
         rozhodnutím súdu, môže súd na návrh ktoréhokoľvek vlastníka nariadiť predaj bytu.  
14.   Vlastníci sú povinní bezodkladne oznámiť správcovi nájom bytu a ďalšie skutočnosti spojené 
         s bytom, najmä hlásiť počty osôb v byte rozhodujúce pre určenie mesačných platieb.  
15.	   Vlastníci bytu v dome nemajú pri prevode alebo prechode vlastníctva bytu na ďalšieho vlastníka 
         bytu, prípadne vlastníkov bytu voči správcovi nárok na vrátenie alikvotnej časti zostatku fondu 
         prevádzky, údržby a opráv. 

16.    Dohodnuté podmienky ustanovenia zástupcu vlastníkov:           a/  Vlastníci si zvolia z vlastníkov bytov v dome svojho zástupcu, ktorý bude  v bytovom 
              dome zabezpečovať úlohy uvedené v čl. IV, bod 17/ tejto zmluvy.           b/  Zástupcu vlastníkov volia a odvolávajú vlastníci bytov a nebytových priestorov  bytového 
              domu na dobu 5 rokov  nadpolovičnou väčšinou všetkých vlastníkov bytov a nebytových 
              priestorov.  Zástupca vlastníkov bytov môže byť opätovne zvolený. Na vykonanie volieb sa 
              primerane vzťahujú ustanovenia Stanov SBDO a Volebného poriadku SBDO v platnom znení.            c/ Zástupca vlastníkov môže zo svojej funkcie odstúpiť. Túto skutočnosť je povinný  písomne 
              oznámiť správcovi a ostatným vlastníkom na schôdzi vlastníkov – schôdza vlastníkov si zvolí 
              nového zástupcu a jeho zvolenie uvedením do zápisnice zo schôdze bez zbytočného odkladu 
              oznámi správcovi. 
         d/ V prípade, že v dome nie je zvolený zástupca, všetky povinnosti zabezpečuje správca.
              17.    Oprávnenia a povinnosti zvoleného zástupcu vlastníkov:           a/  Nahliadať do dokladov týkajúcich sa správy domu, účtovania nákladov domu, rozúčtovania 
               nákladov, čerpania fondu prevádzky, údržby a opráv a pod.            b/  Zvolávať schôdzu vlastníkov bytového domu podľa potreby, najmenej jedenkrát ročne, ak 
               o to požiada správca, alebo ak o to požiada štvrtina vlastníkov bytov a nebytových priestorov 
               v dome. V prípade ak zástupca nezvolá schôdzu vlastníkov do 15 dní od výzvy správcu, 
               schôdzu vlastníkov bytov zvolá správca.           c/   Kontrolovať dodržiavanie harmonogramu prác a investícií podľa schváleného plánu opráv 
               domu a čerpania fondu prevádzky, údržby a opráv domu.
          d/  Hlásiť správcovi potrebu opráv spoločných priestorov a spoločných zariadení domu, havárie 
               a poruchy ich funkčnosti  v dome. 
          e/  Zabezpečovať  vyvesenie informácií a pokynov správcu v spoločných priestoroch domu, príp. 
               ďalších písomností  vzťahujúcich sa na vlastníkov bytov a prenášanie informácií z rokovaní 
               volených orgánov správcu na členov SBDO.
          f/  Na výzvu správcu vyhotovovať za dom nevyhnutné podklady pre ročné vyúčtovanie 
               preddavkov vlastníkom /napr. odpisy bytových meračov spotreby energií, hlásenie počtu osôb 
               v bytoch a pod./
          g/ Spolupracovať s vedúcimi pracovníkmi správcu pri riešení a odstraňovaní nedostatkov 
              zistených v dome kontrolnými orgánmi /napr. požiarnej ochrany, stavebným úradom a pod./. 
          h/  Je oprávnený zúčastňovať sa vykonávania povinných revízií a prehliadok v dome, zúčastňovať 
               sa výberových konaní na dodávateľov služieb a prác v dome a schvaľovať čerpania fondu 
               prevádzky, údržby a opráv domu na drobné opravy a bežnú údržbu do výšky 200.- EUR na 
               jednu opravu.
           i/  Zástupca  vlastníkov je povinný zachovávať mlčanlivosť o osobných údajoch a všetkých 
               údajoch a utajovaných skutočnostiach vyplývajúcich  zo zákona č.428/2002 Z.z. v platnom 
               znení  a z iných interných materiálov správcu, o ktorých sa dozvie ako zástupca vlastníkov.                                                                                       čl. V
Spôsob správy spoločných častí a zariadení domu,           príslušenstva a pozemku
      1.      Pri obstaraní služieb a tovarov u dodávateľov je správca povinný dojednať čo najvýhodnejšie 
              podmienky, aké bolo možné dojednať v prospech vlastníkov. Správca je povinný riadiť sa 
              rozhodnutím nadpolovičnej väčšiny vlastníkov o výbere dodávateľa.          2.     Opravy a údržbu spoločných častí, spoločných zariadení domu a príslušenstva domu bude 
               správca prednostne zabezpečovať vlastnými zamestnancami. Pri výbere dodávateľa na 
               vykonanie prác väčšieho rozsahu sa zúčastňuje aj zvolený zástupca vlastníkov. 

     3.      Rozhodnutie nadpolovičnej väčšiny vlastníkov v dome je pre správcu záväzné.                                                                                   čl. VI
Zásady hospodárenia s fondom prevádzky, údržby a opráv
      
      1.       Z fondu prevádzky, údržby a opráv domu sa financujú výdavky spojené s nákladmi na
                prevádzku, údržbu a opravy spoločných častí domu,  spoločných priestorov, príslušenstva 
                a priľahlého pozemku, ako aj výdavky na obnovu, modernizáciu a rekonštrukciu domu. 
                Z fondu prevádzky, údržby a opráv sa financujú aj opravy balkónov a loggií.          2.       Prostriedky fondu určené na prevádzku domu a bytov a prostriedky určené na opravy, 
                údržbu príp. investície do spoločných častí,  spoločných zariadení a príslušenstva domu, 
                sa vedú na osobitnom účte oddelene od prostriedkov prijatých od vlastníkov na úhrady 
                za plnenia, pričom sa musí zachovať účel použitia týchto prostriedkov.          3.       Rozsah oprávnenia disponovať s prostriedkami fondu prevádzky, údržby a opráv je pre 
                správcu nasledovný:                  a/ v prípade vzniku havárií v spoločných častiach a spoločných  zariadeniach domu je 
                    správca oprávnený tieto bezodkladne odstrániť a náklady vykonaných prác zúčtuje 
                    bez predchádzajúceho súhlasu vlastníkov z fondu domu,                  b/ pravidelne sa opakujúce odborné prehliadky a odborné skúšky, výrobu a montáž, 
                    rekonštrukciu, opravy a údržbu na zariadeniach  /zdvíhacie zariadenia, plynové zariadenia, 
                    elektrické zariadenia a bleskozvody v dome/, ktoré sa vyžadujú podľa osobitných predpisov, 
                    je správca oprávnený vykonať v súlade so zákonom a stanoveným harmonogramom pre 
                    jednotlivé zariadenia predovšetkým vlastnými kapacitami a na použitie prostriedkov z fondu 
                    sa nevyžaduje predchádzajúci súhlas vlastníkov,                  c/ bežné drobné opravy a údržba, náklad ktorých nepresahuje sumu 200.- EUR, je správca 
                    oprávnený vykonať bez schvaľovania výberu dodávateľa, najmä svojimi vlastnými 
                    kapacitami a  k použitiu finančných prostriedkov na ich úhradu z fondu sa nevyžaduje 
                    predchádzajúci súhlas vlastníkov,                  d/ opravy, údržbu a rekonštrukcie presahujúce sumu uvedenú pod  písm. c/ schvaľujú 
                    vlastníci podľa § 14 zák.č.182/1993 Z.z.   v znení zmien a doplnkov, prípadne nimi 
                    splnomocnení zástupcovia,  ak ich majú a zároveň títo rozhodujú o výbere dodávateľa prác
                    na základe predložených ponúk správcom.                                                                                   čl. VII
Tvorba mesačného preddavku a vyúčtovanie
        1.      Výšku mesačného preddavku do fondu prevádzky, údržby a opráv na úhrad nákladov spojených 
                 s prevádzkou domu a bytov, vypočíta správca v súlade s touto zmluvou.
                Minimálna výška príspevku do fondu prevádzky, údržby a opráv je mesačne 0,20 EUR/m2 za 1m2 spoluvlastníckeho podielu vlastníka bytu na spoločných častiach a spoločných zariadeniach bytového domu. Ak je súčasťou bytu balkón, lodžia alebo terasa, pre účely tvorby fondu sa zaratáva do veľkosti spoluvlastníckeho podielu 25% plochy balkóna, lodžie a terasy.   Schôdza domu stanoví príspevky do fondu tak, aby boli pokryté predpokladané náklady domu v nasledujúcom období.  V prípade, ak takto stanovená výška tvorby fondu nebude vytvárať dostatočné zdroje na krytie nevyhnutných opráv domu a úverovou zmluvou dohodnutých splátok prevzatého  úveru a príslušenstva úveru /napr. úrokov, poplatkov  a pod./,  môže správca zvýšiť tvorbu fondu aj bez súhlasu vlastníkov bytov až do výšky potrebnej na pokrytie nevyhnutných mesačných nákladov úveru a potrieb domu. Horná hranica príspevku do fondu nie je obmedzená.
                Príjmom fondu prevádzky, údržby a opráv okrem preddavkov vlastníkov bytov sú:
-	príjem za prenájom spoločných častí domu, spoločných zariadení domu, príslušenstva a priľahlého pozemku, 
-	výnosy z účtu domu vedeného v banke,
-	príjmy z výťažku exekúcie bytu alebo z dobrovoľnej dražby bytu zo zákonného záložného práva, ktoré vzniklo podľa zák.č.182/1993 Z.z. v znení platnom znení,
-	úroky z omeškania vzniknuté použitím prostriedkov fondu /napr. za oneskorené platby a pod./, 
-	príjmy z predaja spoločných častí a spoločných zariadení domu, ak sa vlastníci bytov v dome nedohodli inak.  
        2.      Skutočné náklady spojené s prevádzkou domu a bytov, správca každému vlastníkovi vyúčtuje 
                v súlade s touto zmluvou. 
                                                                                     čl. VIII
Opravy a údržba domu  
1.	Na opravy, údržbu a investície do spoločných častí, spoločných  zariadení, nebytových 
         priestorov a príslušenstva domu, prispievajú vlastníci do fondu mesačnými preddavkami, 
         určenými sadzbou za 1m2 úžitkovej plochy bytu vo výške minimálne 0,20 EUR/m2 a  
         mimoriadnymi príspevkami podľa rozhodnutia väčšiny vlastníkov bytov v dome.     2.     Prostriedky fondu uvedené v bode 1/, môže správca použiť len na financovanie opráv, údržby 
         a investícií, s vykonaním ktorých súhlasí potrebná väčšina vlastníkov v dome, okrem 
         financovania nákladov spojených s pravidelnými prehliadkami vyhradených technických 
         zariadení, podľa osobitných predpisov a na financovanie havárií v spoločných častiach a 
         zariadeniach domu.   
3.	  Prostriedky fondu nepoužité v príslušnom kalendárnom roku sa vlastníkom nevracajú              
        a prechádzajú do nasledujúceho roka. 

4.	    Prostriedky fondu vedie a účtuje správca v analytickom členení podľa jednotlivých domov. 
          Nesmie ich použiť na krytie nákladov iných domov vo svojej správe alebo vlastníctve. 
  5.      Po dobu nedostatku finančných prostriedkov na príslušný dom alebo nedostatku na fonde 
          prevádzky, údržby a opráv nie je správca povinný vykonávať činnosť, na ktorú sa zaviazal 
          v tejto zmluve a po celú dobu nedostatku finančných prostriedkov nie je v omeškaní  
          s plnením povinností podľa tejto zmluvy. 

    6.    Správca nezodpovedá za škodu, ktorá vznikla nezabezpečením činnosti správcu podľa tejto 
          zmluvy v dôsledku nedostatku finančných prostriedkov na príslušný dom alebo v dôsledku 
          nedostatku finančných prostriedkov na fonde prevádzky, údržby a opráv domu. Správca 
          rovnako nezodpovedá za škodu, ak vlastníci nedali súhlas na konkrétnu opravu alebo revíziu 
          v dome, na nutnosť vykonania ktorej ich správca upozornil. 
                                                                                čl. IX       
                                                               Osobitné ustanovenia   
           1.     Vlastníci splnomocňujú správcu na právne úkony v jeho mene,  v rozsahu zabezpečenia         
                   povinností podľa čl. III, bod 4, písm. a, b, c. Na vybavenie a prevzatie úveru sa vyžaduje 
                   osobitné splnomocnenie dvojtretinovej väčšiny vlastníkov.  Z týchto úkonov správcu sú 
                   zaviazaní priamo vlastníci bytov.   
2.	  Vlastníci splnomocňujú správcu na právne úkony, vyplývajúce z uplatnenia záložného práva 
            voči tým záložným dlžníkom bytového domu, uvedeného v čl. II tejto zmluvy, ktorých dlh 
            prevyšuje trojnásobok stanovenej mesačnej výšky  preddavkov a príspevkov.   
3.	 Vlastníci poverujú správcu zabezpečovaním prevádzky tých spoločných zariadení domu, 
           ktoré vyžadujú odbornú obsluhu. Vlastníci bytov sa súčasne zaväzujú, že sa zdržia vstupu 
          do priestorov, v ktorých sa takéto zariadenia nachádzajú a manipulácie s týmito zariadeniami. 

4.	  Vlastníci splnomocňujú správcu na plnenie povinností, ktoré podľa  platnej legislatívy 
          upravujú platby miestnych poplatkov a daní, pokiaľ tieto povinnosti nie sú zákonom alebo 
          vykonávacím predpisom uložené priamo vlastníkom.   
        5.        Škodu spôsobenú správcom pri výkone správy v rozpore s touto zmluvou znáša v plnom 
                   rozsahu správca. 
 
        6.        Zmluvnými stranami dohodnutý postup pri prevode vlastníctva bytu – pri predaji,
       zámene alebo darovaní:           a/  Vlastníci v prípade prevodu vlastníctva bytu sú povinní požiadať  správcu o jeho  
              vyhlásenie, že vlastník - predávajúci nemá žiadne nedoplatky na úhradách za plnenia 
              spojené s užívaním bytu alebo nebytového priestoru a na tvorbe fondu prevádzky, údržby 
              a opráv. O uskutočnenom prevode budú vlastníci informovať správcu bez zbytočného 
              odkladu, najneskôr do 30 dní odo dňa odovzdania zmluvy na povolenia vkladu do 
              katastra nehnuteľností. Pre prípad nesplnenia tejto povinnosti znášajú vlastníci  prípadnú 
              škodu vzniknutú správcovi v celom rozsahu.           b/ Práva a povinnosti vyplývajúce z tejto zmluvy prechádzajú pre prípad vykonania 
             dispozičného práva s bytom /predaj, darovanie, zámenná zmluva/ na právnych nástupcov     
             vlastníkov. Prevodom alebo prechodom bytu na nového vlastníka odstupuje doterajší 
             vlastník bytu v dome od zmluvy o výkone správy, záväzky vyplývajúce z tejto zmluvy 
             zanikajú až po ich vysporiadaní.
                     c/ Každý nový vlastník bytu a nebytového priestoru v dome pristupuje k tejto  zmluve 
                         o výkone správy podľa zák.č.182/1993 Z.z. v znení zmien  a doplnkov.  	   
                     d/ Vlastníci bytu - členovia družstva sú zároveň povinní v prípade prevodu bytu 
                         vysporiadať svoje členstvo v SBDO Nové Mesto nad Váhom dohodou o prevode 
                         členských práv a povinností. K uzavretiu dohody sú povinní dostaviť sa osobne do 
                         kancelárie správcu aj s nadobúdateľmi členstva /novými vlastníkmi bytu/. 
                     e/ Nájom bytu je vlastník povinný oznámiť správcovi do 7 dní odo dňa vzniku nájmu 
                         s uvedením trvania doby nájmu a oznámením počtu osôb, ktoré budú v byte bývať.                7.     Ak nedôjde k prevodu vlastníctva všetkých bytov a nebytových priestorov v bytovom dome, 
                     je pôvodný vlastník domu vlastníkom neprevedených bytov a nebytových priestorov, 
                     spoluvlastníkom spoločných častí domu, spoločných zariadení domu a príslušenstva a má 
                     práva a povinnosti vlastníka bytu a nebytových priestorov v dome.                 8.     Vlastníci sú povinní na svoje náklady byt udržiavať v stave spôsobilom na riadne užívanie, 
                     najmä včas zabezpečovať údržbu a opravy. Sú povinní konať tak, aby pri užívaní, 
                     udržiavaní, zmenách, pri prenajatí bytu alebo jeho časti a pri inom nakladaní s bytom 
                     nerušili a neohrozovali ostatných obyvateľov domu pri výkone ich vlastníckych, 
                     spoluvlastníckych a spoluužívacích práv.                 9.     Vlastníci bytu sú povinní odstrániť závady a poškodenia, ktoré na ich bytoch alebo 
                      na spoločných častiach alebo spoločných zariadeniach domu a bytu alebo na príslušenstve, 
                      spôsobili sami alebo osoby, ktoré ich byt užívajú.                10.     Vlastníci sú povinní umožniť na požiadanie, na nevyhnutnú dobu vstup do bytu 
                      zamestnancom správcu alebo osobe oprávnenej vykonávať opravu a údržbu, montáž a 
                      údržbu zariadení na meranie spotreby tepla a vody v byte a odpočet nameraných hodnôt. 
                      Vstup do bytu musia vlastníci umožniť aj v prípade, že len z ich bytu je možný prístup 
                      k spoločným častiam a spoločným zariadeniam domu. Ak vlastník bytu neumožní 
                      na požiadanie vstup do bytu, zodpovedá za škody vzniknuté týmto konaním. 
              11.    Vlastníci nemôžu vykonávať úpravy bytu, ktorými by ohrozovali alebo rušili ostatných 
                       v neprimeranom rozsahu, porušili normy hlukovej priestupnosti alebo by menili vzhľad 
                      domu bez súhlasu správcu, resp. súhlasu väčšiny všetkých vlastníkov. Ustanovenia 
                      osobitných predpisov nie sú týmto dotknuté.   
            12.      V súlade s príslušnými ustanoveniami zák.č.428/2002 Z.z. o ochrane osobných údajov 
                       dávajú vlastníci správcovi  - prevádzkovateľovi informačného systému svoj súhlas 
                       so spracovaním osobných údajov uvedených v tejto zmluve v informačnom systéme 
                       správcu za účelom zabezpečenia výkonu správy v rozsahu stanovenom touto zmluvou. 
                       Správca je oprávnený použiť uvedené osobné údaje aj v prípadoch, keď to vyžadujú platné 
                       právne predpisy na území SR, príp. súdy, orgány činné v trestnom konaní, orgány štátnej 
                       správy alebo orgány miestnej samosprávy a tretím osobám, ktorým má správca postúpiť 
                       svoju pohľadávku voči vlastníkovi,   v opačnom prípade sú vlastníci bytov oprávnení 
                       svoj súhlas odvolať. Vlastníci dávajú svoj súhlas na dobu neurčitú.  Zmenu uvedených 
                       osobných údajov sú vlastníci povinní bez zbytočného odkladu oznámiť správcovi.                 13.      Vlastníci splnomocňujú správcu na všetky právne úkony súvisiace s prenájmom a 
                        bežnou prevádzkou spoločných a nebytových priestorov v dome v súlade s podmienkami 
                        ustanovení zák.č.182/1993 Z.z.  Pri prenájme nebytových a spoločných priestorov v dome 
                        musí správca dbať na to, aby vlastníci neboli obmedzovaní a rušení činnosťou nájomcov 
                        nebytových a spoločných priestorov.  Príjem za prenájom spoločných častí domu, 
                        spoločných zariadení domu,  spoločných priestorov a príslušenstva a priľahlého pozemku 
                        je príjmom fondu  prevádzky, údržby a opráv domu.                  14.    Vlastníci splnomocňujú správcu na všetky právne úkony súvisiace 
             a/  s predajom bytu podľa čl. IV, bod 13/ tejto zmluvy,
             b/  zastupovaním vlastníkov v exekučnom konaní, v ktorom bola nariadená exekúcia
                  predajom bytu vlastníka, ku ktorému je zriadené záložné právo v prospech ostatných 
                  vlastníkov bytov v dome podľa § 15 zák. č. 182/1993 Z.z. , 
                           c/ zastupovaním vlastníkov pri dražbe bytu podľa zák.č.527/2002 Z.z. o dobrovoľných 
                              dražbách  v platnom znení, ak predmetom dražby je byt vlastníka, ktorý správca spravuje a ku ktorému je zriadené zákonné záložné právo v prospech ostatných vlastníkov bytov v dome podľa § 15 zák.č.182/1993 Z.z.
    15.     Neoddeliteľnou súčasťou tejto zmluvy je príloha, ktorou sa ku dňu podpísania zmluvy 
             určuje výška mesačnej zálohovej platby na zabezpečenie služieb spojených s užívaním 
             bytu, vrátane poplatku za výkon správy a mesačného preddavku do fondu prevádzky, 
             údržby a opráv bytového domu, v ktorom sa príslušný byt nachádza.       16.     Na ostatné, v tejto zmluve neupravené práva a povinnosti zmluvných strán, sa primerane 
             použijú ustanovenia zákona č.182/1993 Z.z.  o vlastníctve bytov a nebytových priestorov 
             v znení neskorších predpisov a príslušné ustanovenia Obč.zák. /najmä ustanovenia 
             týkajúce sa ochrany vlastníckych práv, ustanovenia týkajúce sa príkaznej zmluvy a pod./.
             Na účely DPH je táto zmluva považovaná ako obdoba komisionárskej zmluvy a jej 
             právneho režimu. 

17.	    Na členské vzťahy členov SBDO, ktorí sú zároveň vlastníkmi bytu, sa primerane použijú 
          ustanovenia Stanov SBDO Nové Mesto nad Váhom. 

18.	    Správca je povinný zasielať akúkoľvek  korešpondenciu vlastníkovi na adresu uvedenú 
          v tejto zmluve, ak vlastník správcovi písomne neoznámi zmenu adresy. Písomnosti sa 
          považujú za doručené uplynutím 5 dní odo dňa odovzdania písomnosti správcom na 
          poštovú prepravu na adresu podľa predchádzajúcej vety.      
                                                                                    čl. X   
                                                                      Záverečné ustanovenia                1.           Zmluva o výkone správy sa uzatvára na dobu neurčitú s dohodnutou výpovednou 
                          lehotou 2 mesiace pre obe zmluvné strany. Výpovedná lehota začína plynúť od prvého 
                          dňa kalendárneho mesiaca nasledujúceho po doručení výpovede a musí skončiť 
                          k 31.decembru.  Vlastníci bytov môžu zmluvu vypovedať, ak s výpoveďou prejaví súhlas 
                          2/3 väčšina  všetkých vlastníkov bytov a nebytových priestorov /§ 14 zák.č.182/1993 
                          Z.z./.  Ku dňu skončenia výpovednej lehoty sú vlastníci povinní zabezpečiť správu domu 
                          iným správcom alebo spoločenstvom vlastníkov bytov. Ku zmene alebo dodatkom k tejto 
                          zmluve je potrebný súhlas správcu  a  nadpolovičnej väčšiny vlastníkov bytov v dome.                2.           Táto zmluva je vyhotovená v dvoch vyhotoveniach, obidve vyhotovenia zmluvy majú 
                          charakter originálu.  Jedno vyhotovenie zmluvy sa nachádza u správcu. Jedna zmluva je 
                          uložená u zvoleného zástupcu vlastníkov v dome. Vlastníci majú právo nahliadať 
                          do zmluvy, príp. vyžiadať si vyhotovenie opisu zmluvy.                3.          Zmluva je platná a účinná dňom jej podpísania správcom a nadpolovičnou väčšinou 
                          všetkých vlastníkov bytov a nebytových priestorov v dome.                 4.          Zmluvné strany vyhlasujú, že zmluvu si prečítali, jej obsahu porozumeli, s jej znením
                          súhlasia, nepodpísali ju v tiesni, ani za inak nevýhodných podmienok a na znak 
                          súhlasu s jej obsahom ju vlastnoručne podpisujú.      V Novom Meste nad Váhom, dňa ....................

správca:                                                                  vlastníci bytov:  
Stavebné bytové družstvo občanov                        byt č. 1 .................................................................
Nové Mesto nad Váhom                                                                                   byt č. 2 ..................................................................	    
.............................................................                       byt č. 3 ..................................................................

........................................................                       byt č. 4...................................................................

                                                                                      byt č. 5 ...................................................................                                                                      

                                                                        byt č.6 ...................................................................